কার্লি পেজ
মিলফোর্ড লরেনসন কার্লি পেজ (ইংরেজি: Curly Page; জন্ম: ৮ মে, ১৯০২ - মৃত্যু: ১৩ ফেব্রুয়ারি, ১৯৮৭) লিটলটনে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ও রাগবি ইউনিয়ন খেলোয়াড় ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারির প্রতিনিধিত্ব করেছেন। দলে তিনি মূলতঃ ব্যাটসম্যানের দায়িত্ব পালন করতেন। এছাড়াও ডানহাতে স্লো বোলিং করতেন। রাগবি ইউনিয়নের সাথেও জড়িত ছিলেন কার্লি পেজ।